Document ID: 31990L0270

Reference:
EUR-Lex - 31990L0270 - HU
Fontos jogi nyilatkozat
|
31990L0270
Hivatalos Lap L 156 , 21/06/1990 o. 0014 - 0018 finn különkiadás fejezet 5 kötet 4 o. 0203  svéd különkiadás fejezet 5 kötet 4 o. 0203
A Tanács irányelve(1990. május 29.)a képernyő előtt végzett munka biztonsági és egészségvédelmi minimumkövetelményeiről (ötödik egyedi irányelv a 89/391/EGK irányelv 16. cikke (1) bekezdésének értelmében)(90/270/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 118a. cikkére,tekintettel a Bizottságnak a munkahelyi biztonsági, higiéniai és egészségvédelmi tanácsadó bizottsággal folytatott konzultációt követően kidolgozott javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel a Szerződés 118a. cikke előírja, hogy a Tanács irányelvek útján minimumkövetelményeket fogadjon el azért, hogy különösen a munkakörnyezet tekintetében, javításokat ösztönözzön a munkavállalók munkahelyi biztonsága és egészsége védelmének magasabb szintű biztosítása érdekében;mivel az említett cikk értelmében ezekben az irányelvekben kerülni kell az olyan közigazgatási, pénzügyi és jogi korlátozások előírását, amelyek gátolnák a kis- és középvállalkozások alapítását és fejlődését;mivel a Bizottság a munkahelyi biztonsági, higiéniai és egészségvédelmi programjáról szóló közleményében [4] előírja az új technológiákat érintő intézkedések bevezetését; mivel ezt a Tanács tudomásul vette a munkahelyi biztonságról, higiéniáról és egészségvédelemről szóló, 1987. december 21-i állásfoglalásában [5];mivel a munkavállalók egészsége védelmének és biztonságának biztosításához elengedhetetlen azoknak a minimumkövetelményeknek a betartása, amelyek célja a képernyős munkaállomásokon a biztonság magasabb szintjének biztosítása;mivel ez az irányelv egyedi irányelv a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [6] 16. cikke (1) bekezdésének értelmében; mivel ily módon az említett irányelv rendelkezései teljes mértékben alkalmazandók a képernyők munkavállalók általi munkahelyi használatára az ebben az irányelvben foglalt szigorúbb, illetve különös rendelkezések sérelme nélkül;mivel a munkáltatók kötelesek tájékozódni a munkahelyek kialakítását érintő technológiai fejlesztések és tudományos felfedezések legfrissebb eredményeiről, hogy végrehajthassák a szükséges változtatásokat, amelyek biztosítani tudják a munkavállalók biztonságának és egészségének magasabb szintű védelmét;mivel az ergonómiai szempontok különösen fontosak a képernyős munkaállomások esetében;mivel ez az irányelv gyakorlati hozzájárulást jelent a belső piac szociális dimenzióinak megvalósításához;mivel a legutóbb az 1985-ös csatlakozási okmánnyal módosított 74/325/EGK határozat [7] értelmében a Bizottság konzultál a munkahelyi biztonsági, higiéniai és egészségvédelmi tanácsadó bizottsággal az e területre vonatkozó javaslatok kidolgozásáról,ELFOGADTA EZT AZ IRÁNYELVET:I. SZAKASZÁLTALÁNOS RENDELKEZÉSEK1. cikkTárgy(1) Ez az irányelv, amely a 89/391/EGK irányelv 16. cikke (1) bekezdésének értelmében az ötödik egyedi irányelv, megállapítja a 2. cikkben meghatározott képernyő előtt végzett munkára vonatkozó biztonsági és egészségvédelmi minimumkövetelményeket.(2) A 89/391/EGK irányelv rendelkezései teljes mértékben alkalmazandók az (1) bekezdésben említett terület egészére az ezen irányelvben foglalt szigorúbb, illetve különös rendelkezések sérelme nélkül.(3) Ez az irányelv nem vonatkozik:a) járművek vagy gépek vezetőfülkéjére vagy kezelőfülkéjére;b) közlekedési eszközök fedélzetén működő számítógépes rendszerekre;c) főként nyilvános használatra szánt számítógépes rendszerekre;d) "hordozható" rendszerekre, amelyeket a munkaállomáson nem tartósan használnak;e) számológépekre, pénztárgépekre és bármely olyan eszközre, amely kevés adatot vagy mértéket megjelenítő kijelzővel rendelkezik, ami az eszköz közvetlen használatához szükséges;f) hagyományos kivitelű írógépekre, amelyek "kijelzővel ellátott elektromos írógép" típusként ismertek.2. cikkFogalommeghatározásokEnnek az irányelvnek az alkalmazásában:a) képernyő: alfanumerikus vagy grafikus képernyő az alkalmazott megjelenítési módszertől függetlenül;b) munkaállomás: munkaeszközök összessége, amely magában foglal képernyőt billentyűzettel vagy beviteli egységgel, illetve ember–gép interfészt meghatározó szoftverrel, választható kiegészítőket, perifériákat, beleértve a mágneslemezes meghajtót, valamint telefont, modemet, nyomtatót, irattartót, munkaszéket és munkaasztalt, vagy munkafelületet és a közvetlen munkakörnyezetet is;c) munkavállaló: a 89/391/EGK irányelv 3. cikkének a) pontjában meghatározott munkavállaló, aki szokásos munkáját rendszeresen képernyő előtt végzi.II. SZAKASZA MUNKÁLTATÓK KÖTELEZETTSÉGEI3. cikkA munkaállomások elemzése(1) A munkáltatók kötelesek elvégezni a munkaállomások elemzését, a munkavállalók számára biztosított biztonsági és egészségvédelmi feltételek értékelése céljából, különös tekintettel a látást érintő lehetséges kockázatokra, fizikai problémákra és mentális megterhelésre.(2) A munkáltatók megfelelő intézkedéseket hoznak a feltárt kockázatok orvoslására az (1) bekezdésben említett értékelés alapján, figyelembe véve az így feltárt kockázatok járulékos, illetve együttes hatásait.4. cikkElőször üzembe helyezett munkaállomásokA munkáltatók megteszik a szükséges lépéseket annak biztosítására, hogy az 1992. december 31-e után először üzembe helyezett munkaállomások megfeleljenek a mellékletben megállapított minimumkövetelményeknek.5. cikkMár üzembe helyezett munkaállomásokA munkáltatók megteszik a szükséges lépéseket annak biztosítására, hogy az 1992. december 31-e előtt már üzembe helyezett munkaállomásokat átalakítsák úgy, hogy azok legkésőbb ezt az időpontot követő négy éven belül megfeleljenek a mellékletben megállapított minimumkövetelményeknek.6. cikkA munkavállalók tájékoztatása és oktatása(1) A 89/391/EGK irányelv 10. cikkének sérelme nélkül a munkavállalók, illetve képviselőik tájékoztatást kapnak a munkaállomásukra vonatkozó biztonsági és egészségvédelmi szempontokról, különösen a 3., 7. és 9. cikkek szerint kialakított munkaállomásokra alkalmazandó intézkedésekről.A munkavállalók, illetve képviselőik minden esetben tájékoztatást kapnak az ennek az irányelvnek megfelelően hozott valamennyi egészségvédelmi és biztonsági intézkedésről.(2) A 89/391/EGK irányelv 12. cikkének sérelme nélkül a munkavállalók oktatásban részesülnek a munkaállomás használatáról, mielőtt az ilyen jellegű munkát megkezdenék, illetve amikor a munkaállomás kialakítása lényegesen módosul.7. cikkA napi munkamenetA munkáltatónak oly módon kell megtervezni a munkavállalók tevékenységét, hogy a képernyő előtt végzett napi munkát szünetekkel vagy a tevékenység megváltoztatásával időszakonként szakítsák meg a képernyőnél jelentkező munkateher csökkentése érdekében.8. cikkKonzultáció a munkavállalókkal és a munkavállalók részvételeA munkavállalókkal, illetve képviselőikkel folytatott konzultációra, valamint a munkavállalók, illetve képviselőik részvételére az ezen irányelv, valamint annak mellékletei által érintett kérdésekben a 89/391/EGK irányelv 11. cikkének megfelelően kerül sor.9. cikkA munkavállalók szemének és látásának védelme(1) A munkavállalók megfelelő szem- és látásvizsgálatra jogosultak, amelyet a szükséges képesítéssel rendelkező személy végez:- a képernyő előtt végzett munka megkezdése előtt,- azt követően rendszeres időközönként, és- olyan látási problémák észlelése esetén, amelyek a képernyő előtt végzett munkának tulajdoníthatók.(2) Amennyiben az első bekezdésben említett vizsgálat eredményei szükségessé teszik, a munkavállalók szemészeti vizsgálatra jogosultak.(3) Amennyiben az első és második bekezdésben említett vizsgálat eredményei szükségessé teszik és ha a szokásos korrekciós eszközök nem alkalmazhatók, a munkavállalókat a végzett munkának megfelelő különleges korrekciós eszközökkel kell ellátni.(4) Az e cikk alapján megtett intézkedések nem terhelhetik a munkavállalókat járulékos költségekkel.(5) A munkavállalók szem- és látásvédelme a nemzeti egészségügyi ellátó rendszer részeként is megvalósulhat.III. SZAKASZVEGYES RENDELKEZÉSEK10. cikkA melléklet kiigazításaA 89/391/EGK irányelv 17. cikkében megállapított eljárásnak megfelelően kell elfogadni a mellékletnek a képernyőkkel kapcsolatban végbemenő műszaki fejlődést és az e területre vonatkozó nemzetközi szabályozások, előírások vagy ismeretek változását figyelembe vevő, szigorúan technikai kiigazításait.11. cikkZáró rendelkezések(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1992. december 31-ig megfeleljenek.Erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadtak vagy fogadnak el.(3) A tagállamok négyévente jelentést tesznek a Bizottságnak ezen irányelv rendelkezéseinek gyakorlati végrehajtásáról, jelezve a munkáltatók és a munkavállalók álláspontjait.A Bizottság tájékoztatja az Európai Parlamentet, a Tanácsot, a Gazdasági és Szociális Bizottságot és a Munkahelyi Biztonsági, Higiéniai és Egészségvédelmi Tanácsadó Bizottságot.(4) Az (1), (2) és (3) bekezdés figyelembevételével a Bizottság időszakonként jelentést tesz az Európai Parlamentnek, a Tanácsnak és a Gazdasági és Szociális Bizottságnak ezen irányelv végrehajtásáról.12. cikkEnnek az irányelvnek a tagállamok a címzettjei.Kelt Brüsszelben, 1990. május 29-én.a Tanács részérőlaz elnökB. Ahern[1] HL C 113., 1988.4.29., 7. o. és HL C 130., 1989.5.26., 5. o.[2] HL C 12., 1989.1.16., 92. o. és HL C 113., 1990.5.7.[3] HL C 318., 1988.12.12., 32. o.[4] HL C 28., 1988.2.3., 3. o.[5] HL C 28., 1988.2.3., 1. o.[6] HL L 183., 1989.6.29., 1. o.[7] HL L 185., 1974.7.9., 15. o.--------------------------------------------------MELLÉKLETMINIMUMKÖVETELMÉNYEK(4. és 5. cikk)Előzetes megjegyzésAz e mellékletben megállapított kötelezettségeket az ezen irányelv célkitűzéseinek megvalósítása érdekében kell alkalmazni és olyan mértékben, amennyiben, egyrészt a munkaállomás rendelkezik a megfelelő adottságokkal, másrészt, amennyiben azokat a feladattal járó követelmények vagy jellemzők nem zárják ki.1. ESZKÖZÖKa) Általános észrevételAz ilyen eszközök használata nem lehet a munkavállalókkal szembeni kockázat forrása.b) KépernyőA képernyőn látható jeleknek jól meghatározottnak, egyértelműen megformáltnak és megfelelő méretűnek kell lennie, a jelek és a sorok közötti megfelelő térközzel.A képernyőn megjelenő képnek stabilnak, vibrálástól és az instabilitás egyéb megjelenési formáitól mentesnek kell lennie.A kezelőnek könnyen be kell tudnia állítani a fényerőt, illetve a kontrasztot a jelek és a háttér között, és azoknak a környezeti viszonyokhoz is könnyen igazíthatónak kell lenniük.A képernyőnek könnyen és szabadon elfordíthatónak és dönthetőnek kell lennie, alkalmazkodva a kezelő igényeihez.A képernyőhöz különálló állványt vagy állítható asztalt kell biztosítani.A képernyőnek mentesnek kell lennie a felhasználónak kényelmetlenséget okozó tükröződéstől és egyéb fényvisszaverődéstől.c) BillentyűzetA billentyűzetnek dönthetőnek és a képernyőtől különállónak kell lennie, ami lehetővé teszi, hogy a munkavállaló kényelmes testhelyzetet találjon a karok és a kéz elfáradása nélkül.A billentyűzet előtt elegendő helyet kell biztosítani a kezelő kezének és karjának alátámasztására.A billentyűzet felületének mattnak kell lennie a tükröződés elkerülésére.A billentyűzet elrendezésének és a billentyűk jellemzőinek meg kell könnyíteniük a billentyűzet használatát.A billentyűkön található jeleknek elkülöníthetőnek és a szokásos testhelyzetből jól olvashatónak kell lenniük.d) Munkaasztal vagy munkafelületA munkaasztalnak vagy munkafelületnek megfelelő méretű és kevéssé fényvisszaverő felülettel kell rendelkeznie, amely lehetővé teszi a képernyő, a billentyűzet, az iratok és a kapcsolódó eszközök rugalmas elhelyezését.Az irattartónak stabilnak és állíthatónak kell lennie, továbbá úgy kell elhelyezkednie, hogy minimálisra csökkentse a kényelmetlen fej- és szemmozgásokat.Elegendő helyet kell biztosítani a munkavállalóknak, hogy kényelmes testhelyzetet vehessenek fel.e) MunkaszékA munkaszéknek stabilnak kell lennie és biztosítania kell a kezelő számára a mozgást és a kényelmes testhelyzetet.Az ülés magasságának állíthatónak kell lennie.A háttámlának magasságában állíthatónak és dönthetőnek kell lennie.Lábtartót kell biztosítani mindenkinek, aki igényt tart rá.2. KÖRNYEZETa) HelyigényA munkaállomás mérete és elrendezése által elegendő helyet kell biztosítania a felhasználónak a testhelyzete és a mozgása változtatására.b) VilágításA helyiség világításának, illetve a helyi világításnak (munkalámpák) megfelelő megvilágítást és megfelelő kontrasztot kell biztosítania a képernyő és a háttérkörnyezet között, figyelembe véve a munka jellegét és a felhasználó látásigényeit.A munkahely és a munkaállomás elrendezésének, valamint a mesterséges fényforrások elhelyezésének és műszaki jellemzőinek összehangolásával meg kell akadályozni az esetleges zavaró tükröződést és fényvisszaverődést a képernyőn vagy más eszközökön.c) Tükröződés és fényvisszaverődésA munkahelyet úgy kell kialakítani, hogy a fényforrások, vagyis az ablakok és egyéb nyílások, az átlátszó vagy áttetsző falak, és a világos berendezések vagy falak ne okozzanak közvetlen tükröződést és zavaró fényvisszaverődést a képernyőn.Az ablakokra megfelelően állítható árnyékoló rendszert kell felszerelni, amely a munkaállomásra eső nappali fényt mérsékli.d) ZajA munkaállomás(ok) berendezésekor figyelembe kell venni azt a zajt, amit a munkaállomáshoz tartozó berendezések bocsátanak ki, főként azért, hogy ne vonja el a figyelmet vagy ne zavarja a beszédet.e) HőA munkaállomás(ok)hoz tartozó berendezések nem termelhetnek olyan mennyiségű hőt, amely kényelmetlenséget okozna a munkavállalóknak.f) SugárzásAz elektromágneses spektrum látható részének kivételével minden sugárzást a munkavállalók biztonsága és egészségvédelme szempontjából elhanyagolható szintre kell csökkenteni.g) PáratartalomBiztosítani kell és fenn kell tartani a páratartalom megfelelő szintjét.3. EMBER–GÉP INTERFÉSZA szoftver tervezése, kiválasztása, bevezetése és módosítása, valamint a képernyő előtt végzendő feladatok tervezése során a munkáltatónak figyelembe kell vennie a következő elveket:a) a szoftvernek meg kell felelnie a feladatnak;b) a szoftvernek könnyen használhatónak és ahol szükséges, a kezelő ismereteihez vagy tapasztalataihoz igazíthatónak kell lennie; a munkavállalók tudta nélkül mennyiségi vagy minőségi ellenőrzést nem lehet végezni;c) a rendszereknek visszajelzést kell adniuk a munkavállalók számára a teljesítményükről;d) a rendszereknek a kezelőkhöz alkalmazkodó formátumban és ütemben kell megjeleníteniük az információt;e) alkalmazni kell a szoftver-ergonómia elveit, különösen az ember által végzett adatfeldolgozás tekintetében.--------------------------------------------------

Summary:
Képernyős munkaállomáson végzett munka
Képernyős munkaállomáson végzett munka
 
ÖSSZEFOGLALÓ AZ ALÁBBI DOKUMENTUMRÓL:
90/270/EGK irányelv a képernyő előtt végzett munka biztonsági és egészségvédelmi minimumkövetelményeiről
MI AZ IRÁNYELV CÉLJA?
Az irányelv a képernyő előtt végzett munka* biztonsági és egészségvédelmi minimumkövetelményeit rögzíti az Európai Unióban (EU).
FŐBB PONTOK
Hatály
Az irányelv olyan szabályokat tartalmaz, amelyek kiegészítik a 89/391/EGK irányelvben foglalt, a munkát végző dolgozók egészség- és biztonságvédelmére vonatkozó általános szabályokat (ld. az összefoglalót).
Meg kell azonban jegyezni, hogy ez az irányelv nem alkalmazható a következőkre:járművek vagy munkagépek vezetőfülkéi vagy vezérlőfülkéi; szállítási eszköz fedélzetén található informatikai rendszerek; elsősorban nyilvános használatra szánt informatikai rendszerek; hordozható rendszerek, kivéve a munkaállomáson* történő hosszabb idejű használatot; számológépek, pénztárgépek és bármilyen, a berendezés közvetlen használatához szükséges kisméretű adat- vagy mérési kijelzővel rendelkező berendezés; hagyományos formatervezésű írógépek, úgynevezett „ablakos írógépek”.A munkáltatók kötelezettségeiA munkáltatóknak a munkavállalók biztonságának és egészségének a védelme érdekében a következőket kell biztosítaniuk:a munkaállomásoknak a biztonsági és egészségvédelmi feltételek értékelése érdekében történő értékelése, valamint a feltárt kockázatok orvoslására és azoknak az irányelv követelményeivel való összhangba hozására irányuló megfelelő intézkedések megtétele;a munkavállalók tájékoztatása és képzés biztosítása az egészségükkel és biztonságukkal, valamint a munkahelyükkel kapcsolatos valamennyi intézkedésről. Ezen túlmenően úgy kell megtervezniük a munkavállalók tevékenységét, hogy a képernyős munkaállomáson végzett napi munkát időnként szünetekkel vagy a tevékenység megváltoztatásával megszakítsák. A munkavállalóknak az ilyen típusú munka megkezdése előtt és a munkaállomás szervezésében bekövetkezett minden jelentős változás esetén a munkaállomás használatára vonatkozó képzést kell biztosítaniuk.A munkavállalók szemének és látásának védelmeA munkavállalóknak jogukban áll szem- és látásvizsgálatot végeztetni a képernyő előtt végzett munkájuk megkezdése előtt, majd tevékenységük során rendszeres időközönként, és ha vizuális problémákat tapasztalnak. Szükség esetén, és ha szokásos korrekciós eszközök nem használhatók, a munkavállalókat díjmentesen az adott munkának megfelelő speciális korrekciós eszközökkel kell ellátni.Felhatalmazáson alapuló jogi aktusok
Az Európai Bizottság felhatalmazást kap arra, hogy a 2019/1243 (EU) rendelet 10a cikkének megfelelően felhatalmazáson alapuló jogi aktusokat fogadjon el abból a célból, hogy szigorúan technikai jellegű módosításokat hajtson végre a mellékleten, figyelembe véve a képernyős munkaállomások területén a műszaki fejlődést, a nemzetközi szabályozásban vagy előírásokban bekövetkezett fejlődést, valamint a vonatkozó ismereteket.
A jogszabályok felülvizsgálata
A munkahelyi egészségvédelemmel és biztonsággal kapcsolatos, 2021. júniusában közzétett stratégiai keretrendszer 2021-2027 részeként a Bizottság az irányelv elfogadása óta a 90/270/EGK irányelv felülvizsgálatát tervezi a digitalizáció tekintetében.
MIKORTÓL ALKALMAZANDÓ AZ IRÁNYELV?
A 90/270/EGK irányelv 1990. június 11. óta van hatályban, és az uniós tagországoknak 1992. december 31-ig kellett törvénybe foglalniuk(átültetés).
HÁTTÉR
További információk:A 90/270/EEC irányelv –- a képernyős munkaállomásokról (Európai Munkahelyi Biztonsági és Egészségvédelmi Ügynökség).
KULCSFOGALMAK
Képernyős munkaállomás. Alfanumerikus vagy grafikus kijelző képernyő, az alkalmazott kijelző folyamattól függetlenül.
Munkaállomás. Képernyős munkaállomást tartalmazó egység, amely magában foglalhat kezelő/gép interfészt meghatározó billentyűzetet vagy beviteli eszközt és/vagy szoftvert, opcionális tartozékokat, perifériákat, beleértve a lemezmeghajtót, telefont, modemet, nyomtatót, dokumentumtartót, munkaszéket és munkaasztalt vagy munkafelületet, valamint a közvetlen munkakörnyezetet.
FŐ DOKUMENTUM
A Tanács 90/270/EGK irányelve (1990. május 29.) a képernyős munkaállomások biztonsági és egészségvédelmi minimumkövetelményeiről (ötödik egyedi irányelv a 89/391/EGK irányelv 16. cikkének (1) bekezdése értelmében) (HL L 156., 1990.6.21., 14–18. o.).
A 90/270/EGK irányelv későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
A Bizottság Közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának - az Európai Unió 2021–2027-es munkahelyi biztonsági és egészségvédelmi stratégiai kerete - munkahelyi biztonság és egészségvédelem a munka változó világában (COM(2021) 323 végső, 2021.6.28.).
A Tanács 89/391/EGK irányelve (1989. június 12.) a munkavállalók munkahelyi biztonságának és egészségvédelmének javítását ösztönző intézkedések bevezetéséről (HL L 183., 1989.6.29., 1–8. o.).
Lásd az egységes szerkezetbe foglalt változatot.
utolsó frissítés 10.11.2021